b"\n_START_ARTICLE_\nF\xc3\xb8rkolumbisk transoseanisk kontakt\n_START_PARAGRAPH_\nDet finnes flere p\xc3\xa5stander og teorier om f\xc3\xb8rkolumbisk transoseanisk kontakt, det vil si reise til, oppdagelse av, eller interaksjon med Amerika og/eller de amerikanske urfolkene av mennesker fra Afrika, Europa, Asia eller Oseania, f\xc3\xb8r Christofer Columbus' f\xc3\xb8rste ankomst til Karibia i 1492._NEWLINE_To tilfeller av f\xc3\xb8rkolumbisk kontakt har vid st\xc3\xb8tte og anerkjennelse i vitenskapelige milj\xc3\xb8er: Det finnes betydelig bevis for vellykkede utforskninger, som f\xc3\xb8rte til norr\xc3\xb8n bosetning av Gr\xc3\xb8nland og L'Anse aux Meadows i Newfoundland omtrent 500 \xc3\xa5r tidligere enn Columbus._NEWLINE_Den vitenskapelige og akademiske reaksjonen p\xc3\xa5 andre f\xc3\xb8rkolumbiske kontaktteorier har variert. Noen av disse teoriene blir unders\xc3\xb8kt i anerkjente fagfellevurderte kilder, mens andre kontaktteorier \xe2\x80\x93 basert p\xc3\xa5 omstendelige og tvetydige tolkninger av arkeologiske funn, kulturelle sammenligninger, benevnelser i historiske dokumenter og narrative beretninger \xe2\x80\x93 har blitt avvist som marginalvitenskap eller pseudoarkeologi.\n_START_SECTION_\nNorr\xc3\xb8n transoseanisk kontakt\n_START_PARAGRAPH_\nNorr\xc3\xb8ne reiser til Gr\xc3\xb8nnland og Canada blir st\xc3\xb8ttet av historiske og arkeologiske bevis. En norr\xc3\xb8n koloni p\xc3\xa5 Gr\xc3\xb8nland ble etablert sent p\xc3\xa5 900-tallet, og varte fra til midten av 1400-tallet, med \xc3\xbeing i Brattahl\xc3\xad\xc3\xb0 og en biskop ved Gar\xc3\xb0ar. Restene etter en norr\xc3\xb8n bosetninger ved L'Anse aux Meadows i Newfoundland i Canada ble oppdaget i 1960 og ble datert til omtrent \xc3\xa5r 1000 (karbondateringsestimatet var 990\xe2\x80\x931050 e.Kr.). L'Anse aux Meadows er det eneste stedet som er vidt akseptert som bevis p\xc3\xa5 f\xc3\xb8rkolumbisk transoseanisk kontakt. I 1978 ble stedet designert et verdensarvsted av UNESCO. Det er ogs\xc3\xa5 kjent for sin mulig kobling til den fors\xc3\xb8kte kolonien Vinland, etablert av Leiv Eiriksson omtrent rundt samme tid som den norr\xc3\xb8ne utforskningen av Amerika._NEWLINE_F\xc3\xa5 kilder beskriver kontakten mellom amerikansk urfolk og de norr\xc3\xb8ne. M\xc3\xb8ter mellom thulefolket (forfedrene til dagens inuiter) og norr\xc3\xb8ne p\xc3\xa5 1100-tallet og 1200-tallet er kjent. De norr\xc3\xb8ne gr\xc3\xb8nlenderne kalte disse innvandrende bosetterne for \xc2\xabskr\xc3\xa6lingar\xc2\xbb. Konflikt mellom gr\xc3\xb8nlenderne og skr\xc3\xa6lingene er skrevet ned i De islandske annaler. Begrepet \xc2\xabskr\xc3\xa6ling\xc2\xbb brukes ogs\xc3\xa5 i V\xc3\xadnlandsagaene, som knyttes til hendelser p\xc3\xa5 900-tallet, og brukes i beskrivelser om handel og konflikt med urfolk.\n_START_SECTION_\nP\xc3\xa5stander om s\xc3\xb8tpotet\n_START_PARAGRAPH_\nS\xc3\xb8tpoteten, som opprinnelig er amerikansk, var utbredt i Polynesia da europeerne n\xc3\xa5dde Stillehavet. S\xc3\xb8tpotet har blitt radiokarbondatert p\xc3\xa5 Cook\xc3\xb8yene til 1000 e.Kr., og en teori er at den ble brakt til Sentral-Polynesia ca. \xc3\xa5r 700, og spredde seg derfra videre rundt Polynesia. Det har blitt foresl\xc3\xa5tt at den ble brakt dit av polynesiere som reiste til S\xc3\xb8r-Amerika og tilbake, eller at s\xc3\xb8ramerikanere brakte dem til Stillehavet. Det er lite trolig at planten kan klare reisen over havet uten hjelp. Fylogenetisk analyse st\xc3\xb8tter hypotesen om minst to separate introduksjoner av s\xc3\xb8tpotet fra S\xc3\xb8r-Amerika til Polynesia, \xc3\xa9n f\xc3\xb8r og \xc3\xa9n etter europeisk kontakt.\n_START_SECTION_\nP\xc3\xa5stander om h\xc3\xb8ns\n_START_PARAGRAPH_\nH\xc3\xb8nsebein i Chile datert 1321 til 1407, og som antas \xc3\xa5 v\xc3\xa6re genetisk knyttet til s\xc3\xb8rstillehavs\xc3\xb8yenes h\xc3\xb8nsearter, er hevdet \xc3\xa5 gi st\xc3\xb8tte til s\xc3\xb8rstillehavskontakt med S\xc3\xb8r-Amerika. Den genetiske koblingen mellom de s\xc3\xb8ramerikanske mapuche-h\xc3\xb8nsebeinene (som h\xc3\xb8nene tenkes \xc3\xa5 opprinnelig ha tilh\xc3\xb8rt) og arter fra S\xc3\xb8r-Stillehavet har blitt avvist av en nyere genetisk studie som konkluderte med at \xc2\xabanalysen av gamle og moderne pr\xc3\xb8ver viser en unik polynesisk genetisk signatur\xc2\xbb, og at \xc2\xaben tidligere rapportert kobling mellom s\xc3\xb8ramerikanske og polynesiske h\xc3\xb8ns f\xc3\xb8r europeisk kontakt mest sannsynlig er et resultat av forurensning med moderne DNA, og at dette problemet sannsynligvis forvirrer gamle DNA-studier som involverer haplogruppe E- h\xc3\xb8nsesekvenser\xc2\xbb._NEWLINE_I nyere \xc3\xa5r har det kommet fram indisier som st\xc3\xb8tter en mulig f\xc3\xb8rkolumbisk kontakt mellom mapuchefolket (araukanere) fra S\xc3\xb8r-Sentral-Chile og polynesiere. H\xc3\xb8nsebein funnet ved El Arenal i Arauco-halv\xc3\xb8ya, et omr\xc3\xa5de bosatt av mapuchene, st\xc3\xb8tter en f\xc3\xb8rkolumbisk introduksjon av Araucana-h\xc3\xb8ns til S\xc3\xb8r-Amerika. Beinene funnet i Chile ble radiokarbondatert til mellom 1304 og 1424, f\xc3\xb8r spanjolenes ankomst. H\xc3\xb8nse-DNA-sekvenser tatt stemte med h\xc3\xb8ns i Amerikansk Samoa og Tonga, og ulik europeisk h\xc3\xb8ns. Uansett viste en senere rapport i det samme tidsskriftet som unders\xc3\xb8kte samme mtDNA konkluderte at den chilenske h\xc3\xb8nsepr\xc3\xb8ven grupperer seg med europeiske/indiske subkontinentale/s\xc3\xb8r\xc3\xb8stasiatiske sekvenser, noe som ikke st\xc3\xb8ttet en polynesisk introduksjon av h\xc3\xb8ns til S\xc3\xb8r-Amerika.\n_START_SECTION_\nLingvistikk\n_START_PARAGRAPH_\nDe nederlandske lingvistene og spesialistene p\xc3\xa5 amerikansk urfolkspr\xc3\xa5k Willem Adelaar og Pieter Muysken har lagt frem at to leksikalske tilfeller kan v\xc3\xa6re delt av polynesiske spr\xc3\xa5k og s\xc3\xb8ramerikanske spr\xc3\xa5k. En av disse tilfellene er navnet p\xc3\xa5 s\xc3\xb8tpoteten, som ble domestisert i Den nye verden. Proto-polynesisk *kumala (sammenlign med rapanui kumara, hawaiisk \xca\xbbuala, maorisk kum\xc4\x81ra; tilsynelatende kognater utenfor \xc3\xb8stpolynesisk kan v\xc3\xa6re l\xc3\xa5nord fra \xc3\xb8stpolynesiske spr\xc3\xa5k, noe som setter protopolynesisk status og alder i tvil) kan v\xc3\xa6re knyttet til quechua- og aymaraspr\xc3\xa5kets k\xe2\x80\x99umar ~ k\xe2\x80\x99umara. Et mulig andre tilfelle er ordet for \xc2\xabstein\xc3\xb8ks\xc2\xbb: \xc3\xb8st-rapanui toki, mapuche toki og lenger unna yurumangui totoki \xe2\x80\x93 \xc2\xab\xc3\xb8ks\xc2\xbb. If\xc3\xb8lge Adelaar og Muysken er likheten i ordet for s\xc3\xb8tpotet \xc2\xabnesten bevis p\xc3\xa5 tilfeldig kontakt mellom innbyggerne av den andeanske regionen og S\xc3\xb8rstillehavet\xc2\xbb, selv om \xc3\xb8ks-tilfellet ikke er like overbevisende if\xc3\xb8lge Adelaar og Muysken. Forfatterne hevder at tilstedev\xc3\xa6relsen av ordet for s\xc3\xb8tpotet st\xc3\xb8tter en sporadisk kontakt mellom Polynesia og S\xc3\xb8r-Amerika, men ingen migrasjon.\n_START_SECTION_\nP\xc3\xa5stander om kontakt mellom Ecuador og \xc3\x98st-Asia\n_START_PARAGRAPH_\nEn genetisk studie fra 2013 foresl\xc3\xa5r muligheten om kontakt mellom Ecuador og \xc3\x98st-Asia. Studien foresl\xc3\xa5r at kontakten kan ha v\xc3\xa6rt transoseanisk eller en senstadies kystmigrasjon som ikke gjorde genetisk inntrykk i Nord-Amerika. Denne kontakten kan forklare den p\xc3\xa5st\xc3\xa5tte likheten mellom keramikk tilh\xc3\xb8rende Ecuadors Valdivia-kultur, og J\xc5\x8dmon-kulturen i Nord\xc3\xb8st-Asia.\n_START_SECTION_\nP\xc3\xa5stander ang\xc3\xa5ende peruanske mumier\n_START_PARAGRAPH_\nEn gruppe akademikere ved University of Yorks mummiforskningsgruppe og BioArch, mens de unders\xc3\xb8kte en peruansk mumie ved Bolton Museum, fant ut at den hadde blitt balsamert ved hjelp av treharpiks. F\xc3\xb8r dette var det trodd at peruanske mumier var naturlig preservert. Harpiksen, identifisert til \xc3\xa5 v\xc3\xa6re av et Araucaria-bartre beslektet med Skjellgran, var av en type som kun finnes i Oseania, og sannsynligvis Ny-Guinea. \xc2\xabRadiokarbondatering av b\xc3\xa5de harpiksen og kroppen gjort av University of Oxfords radiokarbonlaboratorium bekreftet at de var like gamle, og var fra omtrent \xc3\xa5r 1200.\xc2\xbb\n_START_SECTION_\nP\xc3\xa5stander om kinesisk kontakt\n_START_PARAGRAPH_\nAndre forskere har lagt frem at Olmec-sivilisasjonen oppstod ved hjelp av kinesiske flyktninger, s\xc3\xa6rlig ved slutten av Shang-dynastiet. I 1975 la Betty Meggers fra Smithsonian Institution fram at Olmec-sivilisasjonen oppstod grunnet shangkinesisk innflytelse rundt 1200 f.Kr. I en bok fra 1996, hevder Mike Xu, med hjelp av Chen Hanping, at kiler fra La Venta b\xc3\xa6rer kinesiske tegn. Disse funnene er ikke st\xc3\xb8ttet av de fleste mesoamerikanske forskere._NEWLINE_Andre p\xc3\xa5stander finnes om tidlig kinesisk kontakt med Nord-Amerika._NEWLINE__NEWLINE_I 1882 ble gjenstander da identifisert som kinesiske mynter funnet i Britisk Columbia. En samtidsberetning hevdet at:_NEWLINE_Sommeren 1882 fant en gruvegraver p\xc3\xa5 De Foe (Deorse?) Creek i Cassiar-distriktet, Britisk Columbia, tretti kinesiske mynter i den gullrike sangen, tjuefem fot under overflaten. De virket \xc3\xa5 ha v\xc3\xa6rt heng p\xc3\xa5 tr\xc3\xa5d, men da han plukket dem opp lot gruvearbeideren de falle fra hverandre. Jorden over og rundt dem var like kompakt som i et hvert nabolag. En av disse myntene unders\xc3\xb8kte jeg ved Chu Chongs butikk i Victoria. Hverken i metall eller graveringer lignet de moderne mynter, men lignet mer som en aztekisk kalender med sine avbildninger. S\xc3\xa5 langt jeg kan gj\xc3\xb8re opp markeringene er dette en kinesisk kronologisk syklus p\xc3\xa5 seksti \xc3\xa5r, oppfunnet av keiser Huungti ca. 2637 f.Kr., og sirkulert for \xc3\xa5 f\xc3\xa5 hans folk til \xc3\xa5 l\xc3\xa6re og huske den._NEWLINE_ I 1885 ble en vase med lignende disker ogs\xc3\xa5 oppdaget, pakket i et rundt 300 \xc3\xa5r gammelt tres r\xc3\xb8tter. Grant Keddie, Curator of Archeology ved Royal BC Museum, unders\xc3\xb8kte et bilde tatt p\xc3\xa5 1940-tallet av en mynt funnet av Cassiar (idag forsvunnet) og han mener at tegnstilen og at indisiene p\xc3\xa5 maskininngravering tyder p\xc3\xa5 at det er en 1800-talls kopi av en Ming-dynasti tempelpollett._NEWLINE_En gruppe kinesiske buddhistmisjon\xc3\xa6rer ledet av Hui Shen f\xc3\xb8r \xc3\xa5r 500 hevdet \xc3\xa5 ha bes\xc3\xb8kt et sted kalt Fusang. Selv om kinesiske karttegnere plasserte dette stedet p\xc3\xa5 den asiatiske kyst, har andre foresl\xc3\xa5tt s\xc3\xa5 tidlig som p\xc3\xa5 1800-tallet at Fusang kan ha v\xc3\xa6rt i Nord-Amerika grunnet oppfattede likheter mellom deler av Californiakysten og Fusang som vist i asiatiske kilder._NEWLINE_I sin bok 1421: The Year China Discovered the World la den britiske historikeren Gavin Menzies frem kontroversielle p\xc3\xa5stander om at en fl\xc3\xa5te ledet av Zheng He ankom Amerika i 1421. Menzies' kontakthypotese blir sett p\xc3\xa5 som oppspinn uten bevis av n\xc3\xa6rmest alle profesjonelle historikere._NEWLINE_I 1973 og 1975 ble smultringformede steiner som lignet kinesiske steinankere som benyttet av fiskere oppdaget utenfor Californiakysten. Disse (av og til kalt Palos Verdes-steinene) var opprinnelig antatt \xc3\xa5 v\xc3\xa6re opp til 1500 \xc3\xa5r gammel, og bevis p\xc3\xa5 f\xc3\xb8rkolumbisk kontakt gjort av kinesiske seilere. Senere geologiske unders\xc3\xb8kelser viste at de var av en lokal stenart kjent som Monterey shale, og antas \xc3\xa5 ha v\xc3\xa6rt brukt av fiskende kinesiske bosettere utenfor kysten p\xc3\xa5 1800-tallet.\n_START_SECTION_\nP\xc3\xa5stander om japansk kontakt\n_START_PARAGRAPH_\nBetty Meggers, arkeolog fra Smithsonian,  skrev at  Valdivia-kulturen p\xc3\xa5 Ecuadors kyst sin keramikk, datert til 3000-1500 f.Kr., viste likheter med keramikk produsert under J\xc5\x8dmonperioden i Japan. Hun la fram at kontakt mellom disse to kulturene kan forklare likhetene. Kronologiske og andre problemer har f\xc3\xb8rt til at de fleste arkeologer avviser denne ideen som usannsynlig. Et forslag er at likhetene (som ikke er fullstendige) rett og slett bugner ned i et begrenset antall design mulig \xc3\xa5 lage av innsnitt i leire._NEWLINE_Den alaskiske antropologen Nancy Yaw Davis hevder at New Mexicos zunifolk viser lingvistiske og kulturelle likheter med japanerne. Zuni er et isolert spr\xc3\xa5k, og Davis anf\xc3\xb8rer at kulturen virker \xc3\xa5 v\xc3\xa6re forskjellig fra de omkringliggende stammene i form av blodtype, endemiske sykdommer og religion. Davis spekulerer at buddhistprester eller urolige b\xc3\xb8nder fra Japan kan ha krysset Stillehavet p\xc3\xa5 1200-tallet, reiste til den amerikanske sydvest, og deretter p\xc3\xa5virket zuni-samfunnet._NEWLINE_P\xc3\xa5 1890-tallet argumenterte politikeren og advokaten James Wickersham at f\xc3\xb8rkolumbisk kontakt mellom japanske seilere og amerikanske urfolk var h\xc3\xb8yst sannsynlig, gitt at det fra tidlig 1600-tall helt fram til midten av 1800-tallet ble en rekke japanske skip f\xc3\xb8rt fra Asia til Nord-Amerika langs den kraftige Kuroshiostr\xc3\xb8mmen. Disse japanske skipene gjorde landgang fra De aleutiske \xc3\xb8yer i nord til Mexico i s\xc3\xb8r, med totalt 293 personer i 23 tilfeller hvor opptelling ble gitt i historiske nedskrivning. I de fleste tilfeller kom de japanske seilerne seg gradvis hjem p\xc3\xa5 handelsskip, men i 1833 krasjet en japansk mannskap n\xc3\xa6r Kapp Flattery, og ble fanget som slave av makah-folket, f\xc3\xb8r han etter en periode ble reddet av medlemmer fra Hudson's Bay Company. Et annet japansk skip forliste rundt 1850 n\xc3\xa6r Columbia-elvens munning, og seilerne ble assimilert inn i den lokale urbefolkningen. Selv om det ikke er definitive bevis for f\xc3\xb8rkolumbisk kontakt mellom japanere og nordamerikanere, s\xc3\xa5 mente Wickersham at det var usannsynlig at slike hendelser f\xc3\xb8rst ville begynne etter at europeere ankom Nord-Amerika.\n_START_SECTION_\nSolutre\xc3\xa9n-hypotesen\n_START_PARAGRAPH_\nSolutre\xc3\xa9n-hypotesen hevder at europeere kan ha innvandret til Den nye verden under den paleolitiske \xc3\xa6raen, omtrent 16000 til 13000 f.Kr. P\xc3\xa5 den tiden l\xc3\xa5 iskanten mye lenger s\xc3\xb8r, og det kan ha v\xc3\xa6rt mulig \xc3\xa5 krysse Atlanterhavet ved \xc3\xa5 padle i sm\xc3\xa5 b\xc3\xa5ter langs iskanten. Denne hypotesen foresl\xc3\xa5r kontakt delvis grunnet oppfattede likheter mellom flintverkt\xc3\xb8y tilh\xc3\xb8rende solutre\xc3\xa9n-kulturen av dagens Frankrike, Spania og Portugal (som blomstret omtrent 20000 til 15000 f.Kr.), og cloviskulturen i Nord-Amerika, som oppsto rundt 9000 \xc3\xa5r f.Kr. _NEWLINE_Solutre\xc3\xa9n-hypotesen, som f\xc3\xb8rst ble foresl\xc3\xa5tt p\xc3\xa5 midten av 1990-tallet, har f\xc3\xa5tt lite st\xc3\xb8tte i vitenskapelige kretser, og nyere genetiske unders\xc3\xb8kelser har videre svekket p\xc3\xa5standens st\xc3\xb8tte.\n_START_SECTION_\n13- og 1400-tallets Europa\n_START_PARAGRAPH_\nHenry I Sinclair, jarl av Orkn\xc3\xb8yene og f\xc3\xb8ydalbaron av Roslin (ca. 1345\xc2\xa0\xe2\x80\x93 ca. 1400) var en skotsk adelsmann. Han er idag best kjent for en moderne myte om at han tok del i utforskningene av Gr\xc3\xb8nland og Nord-Amerika nesten 100 \xc3\xa5r f\xc3\xb8r Christofer Columbus. I 1784 ble han pekt ut av Johann Reinhold Forster som en mulig identifikasjon av prins Zichmni, en skikkelse beskrevet i brev angivelig skrevet omkring \xc3\xa5r 1400 av Zeno-br\xc3\xb8drene fra Venezia; i disse brevene beskriver de en reise gjennom Nord-Atlanteren under ledelse av Zichmni._NEWLINE_Henry var bestefaren til William Sinclair, 1. jarl av Caithness, byggeren av Rosslyn-kapellet (n\xc3\xa6r Edinburgh i Skottland). Forfatterne Robert Lomas og Christopher Knight mener noen inngraveringer i kapellet avbilder knoppene til mais eller \xc2\xabnyverdenskorn\xc2\xbb. Denne planten var ukjent i Europa da kapellet ble konstruert, og ble ikke kultivert i Europa f\xc3\xb8r flere \xc3\xa5rhundrer senere. Knight og Lomas ser p\xc3\xa5 disse inngraveringene som st\xc3\xb8tte til ideen av Henry Sinclair reiste til Amerika f\xc3\xb8r Columbus. Spesialister i middelalderarkitektur tolker disse inngraveringene som stiliserte avbildninger av hvete, jordb\xc3\xa6r eller liljer._NEWLINE_Noen mener Columbus klarte \xc3\xa5 overbevise de katolske monarker av Castilla og Arag\xc3\xb3n om \xc3\xa5 st\xc3\xb8tte hans planlagte reise kun fordi de hadde kjennskap til en tidligere reise over Atlanteren. Noen foresl\xc3\xa5r at Columbus selv bes\xc3\xb8kte Canada eller Gr\xc3\xb8nland f\xc3\xb8r 1492, fordi Bartolom\xc3\xa9 de las Casas skrev at han hadde seilt 100 legioner (555,6\xc2\xa0km) forbi en \xc3\xb8y kalt Thule i 1477. Om han bes\xc3\xb8kte denne \xc3\xb8ya, og hvilken \xc3\xb8y det er, om noen, er usikkert. Columbus antas \xc3\xa5 ha bes\xc3\xb8kt Bristol i 1476. Bristol var ogs\xc3\xa5 havnen hvorfra John Cabot seilte i 1497, med hovedsakelig mannskap fra Bristol. I et brev datert sent i 1497 eller tidlig 1498, skrev den engelske handelsmannen John Day til Columbus; han skrev om Cabots oppdagelser, og sa at land oppdaget av Cabot var funnet \xc2\xabtidligere av menn fra Bristol, som fant \xc2\xabBrasil\xc2\xbb, som Deres herre vet\xc2\xbb. Det kan finnes nedskrivninger om ekspedisjoner fra Bristol med m\xc3\xa5l om \xc3\xa5 finne \xc2\xabden mytiske \xc3\xb8ya Brasil\xc2\xbb i 1480 og 1481. Handel mellom Bristol og Island er veldokumentert fra midten av 1400-tallet._NEWLINE_Gonzalo Fern\xc3\xa1ndez de Oviedo y Vald\xc3\xa9s skriver ned flere slike legender i sin General y natural historia de las Indias fra 1526, som inneholder biografisk informasjon om Columbus. Han dr\xc3\xb8fter rundt den dav\xc3\xa6rende historien om en spansk karavell som ble bl\xc3\xa5st vekk fra sin kurs p\xc3\xa5 vei til England, og landet i et fremmed land bebodd av nakne stammefolk. Mannskapet samlet forsyninger og kom seg tilbake til Europa, men turen tok flere m\xc3\xa5neder, og kapteinen og mesteparten av hans mannskap d\xc3\xb8de f\xc3\xb8r de n\xc3\xa5dde land. Skipets pilot Alonso S\xc3\xa1nchez og et f\xc3\xa5tall andre kom endelig til Portugal, men alle var veldig syke. Columbus var en venn av piloten, og tok han med til sitt eget hus for behandling. Her beskrev piloten landet han hadde sett, og markerte det p\xc3\xa5 kart f\xc3\xb8r han d\xc3\xb8de. Folk p\xc3\xa5 Oviedos tid kjente denne historien i flere versjoner, men Oviedo s\xc3\xa5 p\xc3\xa5 det som en myte._NEWLINE_I 1925 skrev S\xc3\xb8ren Larsen en bok som hevdet at en dansk-portugisisk ekspedisjon landet i Newfoundland og Labrador i 1473, og igjen i 1476. Larsen hevdet at Didrik Pining og Hans Pothorst tjenestegjorde som kapteiner, mens Jo\xc3\xa3o Vaz Corte-Real og den mulig mytiske John Scolvus tjenestegjorde som navigat\xc3\xb8rer, akkompagnert av \xc3\x81lvaro Martins. Det har ikke blitt funnet annet enn omstendelige indisier som kan st\xc3\xb8tte Larsens p\xc3\xa5stander.\n_START_SECTION_\nP\xc3\xa5stander om arabisk kontakt\n_START_PARAGRAPH_\nTidlige kinesiske beretninger om muslimske ekspedisjoner skriver at muslimske seilere n\xc3\xa5dde et omr\xc3\xa5de kalt Mulan Pi (\xc2\xabmagnoliahud\xc2\xbb) (kinesisk: \xe6\x9c\xa8\xe8\x98\xad\xe7\x9a\xae; pinyin: M\xc3\xb9l\xc3\xa1n P\xc3\xad; Wade\xe2\x80\x93Giles: Mu-lan-p'i). Mulan Pi nevnes i Lingwai Daida (1178) av Zhou Qufei og Zhufan Zhi (1225) av Chao Jukua, sammen referert til som \xc2\xabSung-dokumentet\xc2\xbb. Mulan Pi blir vanligvis identifisert som Spania under Almoravidene (Al Murabitun), selv om visse marginalteorier mener at dette i stedet er ett sted i Amerika._NEWLINE_En tilhenger av denne tolkningen av Mulan Pi var historiker Hui-lin Li i 1961, og selv om Joseph Needham ogs\xc3\xa5 er \xc3\xa5pen for tanken tviler han p\xc3\xa5 at datidens arabiske skip kunne overleve en returreise over Atlanterhavet, og mener det ville v\xc3\xa6rt umulig uten kjennskap om vind- og havstr\xc3\xb8mmer.\n_START_SECTION_\nP\xc3\xa5stander om semittisk kontakt\n_START_PARAGRAPH_\nL\xc3\xa6rde Cyrus H. Gordon mente at f\xc3\xb8nikere og andre semittiske grupper krysset Atlanteren i antikken, og n\xc3\xa5dde Nord- og S\xc3\xb8r-Amerika. Denne oppfatningen var basert p\xc3\xa5 hans eget arbeid p\xc3\xa5 Bat Creek-inskripsjonen Lignende ideer var ogs\xc3\xa5 delt av John Philip Cohane; Coghane hevdet til og med at flere geografiske navn i Amerika var av semittisk opphav._NEWLINE_Med gull fra utvidelsen av den afrikanske kysthandelen ned langs den vestafrikanske kysten, begynte f\xc3\xb8nikerstaten Kartago \xc3\xa5 mynte gullstater i \xc3\xa5r 350 f.Kr.; Denne mynten bar p\xc3\xa5 baksiden, under hovedbildet, et m\xc3\xb8nster som tolkes som et kart over Middelhavet, med Amerika vist vest for Atlanteren. Rapporter om funn av antatte kartagesiske mynter i Nord-Amerika, er basert p\xc3\xa5 moderne kopier og kan ha blitt begravd i steder fra Massachusetts til Nebraska for \xc3\xa5 forvirre og feillede arkeologisk unders\xc3\xb8kelse.\n_START_SECTION_\nIrske og walisiske legender\n_START_PARAGRAPH_\nLegender om Sankt Brendan, en irsk munk, involverer blant annet en fantastisk reise inn i Atlanterhavet p\xc3\xa5 jakt etter Paradiset i det 6. \xc3\xa5rhundre. Siden oppdagelsen av Den nye verden har forskjellige forfattere fors\xc3\xb8kt \xc3\xa5 knytte myten om Brendan med en tidlig oppdagelse av Amerika. Reisen ble gjenskapt i nyere tider av Tim Severin._NEWLINE_If\xc3\xb8lge en britisk legender var Madoc en walisisk prins som oppdaget Amerika s\xc3\xa5 tidlig som 1170. Selv om de fleste l\xc3\xa6rde anser legenden som usann ble den brukt som rettferdiggj\xc3\xb8relse for britiske krav i Amerika; dette var basert p\xc3\xa5 tanken at en brite ankom kontinentet f\xc3\xb8r andre europeere. Lokale legender holder fast ved at Devil's Backbone, en steinformasjon n\xc3\xa6r Louisville i Kentucky, ble brukt som et citadell av Madoc og hans kompanjonger. _NEWLINE_En stamme som det ble sagt snakket walisisk var mandanene. Denne forestilling skyldes at malereb GeorgeCatlin, som bereiste mandanenes byer rundt 1832, skrev i et brev om en h\xc3\xa5ndfull walisiske pronomen som han syntes lignet p\xc3\xa5 noen n\xc3\xa6rt beslektede prefikser i mandanspr\xc3\xa5ket. Noe rrelt samband eller slektskap mellom spr\xc3\xa5kene finnes ikke._NEWLINE_Biolog og kontroversiell amat\xc3\xb8repigraf Barry Fell hevder at irsk ogham-skrift har blitt funnet sk\xc3\xa5ret inn i stener i Virginia. Lingvist David H. Kelley har kritisert deler av Fells arbeid, men har uansett argumentert for at ekte keltiske ogham-inskripsjoner har blitt funnet i Amerika. Derimot har andre stilt seg sterkt tvilende til disse p\xc3\xa5standene.\n_START_SECTION_\nP\xc3\xa5stander om romersk kontakt\n_START_PARAGRAPH_\nTegn p\xc3\xa5 kontakt fra antikkens sivilisasjoner \xe2\x80\x93 s\xc3\xa6rlig Romerriket, men og andre samtidssivilisasjoner \xe2\x80\x93 har blitt basert p\xc3\xa5 isolerte p\xc3\xa5st\xc3\xa5tte arkeologiske funn av gjenstander med opphav fra Den gamle verden i Amerika._NEWLINE_I \xc2\xabThe Bay of Jars\xc2\xbb i Brasil har man funnet eldgamle krukker og keramikk som ligner den romerske amforaen i over 150 \xc3\xa5r. Det har blitt foresl\xc3\xa5tt at disse krukkene hadde sitt opphav i et romersk forlis, selv om det har blitt foresl\xc3\xa5tt at de kan v\xc3\xa6re spanske olivenoljekrukker fra 1400- og 1500-tallet.\n_START_SECTION_\nTecaxic\xe2\x80\x93Calixtlahuaca-hodet\n_START_PARAGRAPH_\nEn liten hodeskulptur av terrakotta, med et skjegg og europeiske trekk, ble funnet i 1933. Denne skulpturen ble funnet i Tolucadalen, 72 kilometer s\xc3\xb8rvest for Mexico by, i et begravelsesoffer under tre intakte etasjer av en f\xc3\xb8rspansk bygning, datert til mellom 1476 og 1510. Artefakten ble studert av Bernard Andreae, en ekspert p\xc3\xa5 romersk kunst og director emeritus ved Det tyske arkeologiinstituttet i Roma, og den \xc3\xb8sterrikske antropologen Robert von Heine-Geldern; begge holdt fast ved at stilen p\xc3\xa5 skulpturen var lik sm\xc3\xa5 romerske skulpturer fra 100-tallet. Hvis den er ekte, og hvis den ikke ble plassert der etter 1492 (keramikken funnet med den dateres til mellom 1476 og 1510), gir funnet bevis for hvert fall et engangstilfelle av kontakt mellom Den nye og Den gamle verden._NEWLINE_If\xc3\xb8lge Arizona State Universitys Michael E. Smith, pleide John Paddock, en ledende mesoamerikansk forsker \xc3\xa5 fortelle sine elever i \xc3\xa5rene f\xc3\xb8r han d\xc3\xb8de at artefakten ble plassert der som en sp\xc3\xb8k av Hugo Moedano, en student som opprinnelig arbeidet p\xc3\xa5 funnstedet. Selv om han snakket med individer som kjente den opprinnelige oppdageren (Garc\xc3\xada Pay\xc3\xb3n), og Moedano, sa Smith at han ikke klarte \xc3\xa5 bekrefte eller avkrefte denne p\xc3\xa5standen. Selv om han er skeptisk, anerkjenner Smith at han ikke kan utelukke muligheten for at hodet faktisk ble nedgravd i et postklassisk offer ved Calixtlahuaca.\n_START_SECTION_\nAndre p\xc3\xa5stander\n_START_PARAGRAPH_\nKontaktteorier har som regel blitt basert p\xc3\xa5 tilfeller av like motiv i kun og dekorering, eller avbildninger av arter eller gjenstander i en verden, som tenkes \xc3\xa5 v\xc3\xa6re s\xc3\xa6regen den andre verden. Kjente eksempler er blant annet maya-statuetten som hevdes avbilder en roende skjeggende mann, et kors i basrelieff ved Temple of the Cross i Palenque. Uansett kan de fleste av disse funnene forklares som et resultat av feiltolkning eller misforst\xc3\xa5else. \xc2\xabKorset\xc2\xbb i Palenque for eksempel er mest sannsynlig en stilisert maisplante._NEWLINE_I 1950 foreslo en italiensk professor at en avbildning av en ananas var til stede blant veggmalerier av middelhavsfrukter ved Pompeii. If\xc3\xb8lge Wilhelmina Feemster Jashemski har denne tolkningen blitt ufordret av andre botanikere, som identifiserer den til \xc3\xa5 v\xc3\xa6re en furukongle fra pinjen \xe2\x80\x93 en art som tilh\xc3\xb8rer middelhavsomr\xc3\xa5det._NEWLINE_Bat Creek-inskripsjonen og Los Lunas-dekalogsteinen har f\xc3\xb8rt til at noen har foresl\xc3\xa5tt at j\xc3\xb8diske seilere kan ha n\xc3\xa5dd Amerika etter \xc3\xa5 ha flyktet fra Romerriket under det j\xc3\xb8diske oppr\xc3\xb8ret.\n_START_SECTION_\nP\xc3\xa5stander om afrikansk kontakt\n_START_PARAGRAPH_\nTeorier om en afrikansk tilstedev\xc3\xa6relse i Mesoamerika hviler p\xc3\xa5 olmekernes trekk, tilstedev\xc3\xa6relsen av en afrikansk planteart i Amerika, og tolkninger av visse europeiske og arabiske historiske beretninger._NEWLINE_Olmekkulturen eksisterte fra omtrent 1200 f.Kr. til 400 f.Kr. Ideen at olmekerne er beslektet med afrikanere ble f\xc3\xb8rst foresl\xc3\xa5tt av Jos\xc3\xa9 Melgar, som oppdaget de f\xc3\xb8rste kolossale hodeskulpturene ved Hueyapan (dagens Tres Zapotes) i 1862. I nyere tider har Ivan van Sertima argumentert for at disse statuene avbilder bosettere eller utforskere fra Afrika, mens hans synspunkt m\xc3\xb8ter kraftig akademisk kritikk._NEWLINE_Nordafrikanske kilder beskriver det noen anser som reiser til Den nye verden av en fl\xc3\xa5te skip fra Mali i 1311. If\xc3\xb8lge disse kildene oppdaget 400 skip fra Maliriket land p\xc3\xa5 andre siden av havet mot vest, etter \xc3\xa5 ha blitt f\xc3\xb8rt av kurs av havstr\xc3\xb8mmer. Kun ett skip vendte til slutt hjem, og kapteinen rapporterte oppdagelsen av en vestlig str\xc3\xb8m til prins Abu Bakr II; den bortkomne fl\xc3\xa5ten skal angivelig ha utf\xc3\xb8rt b\xc3\xa5de handel og krig med folkene i de vestre landene. Det hevdes at Abubakari II abdiserte fra hans trone, og reise for \xc3\xa5 utforske disse landene i vest. I 1324 skal Mansa Musa angivelig ha fortalt den arabiske historikeren Al-Omari at \xc2\xabhans forgjengere hadde sendt to ekspedisjoner fra Vest-Afrika for \xc3\xa5 oppdage Atlanterhavets grenser.\xc2\xbb_NEWLINE_If\xc3\xb8lge et abstrakt fra Columbus logg, laget av  Bartolom\xc3\xa9 de las Casas, var grunnen til Columbus' tredje reise \xc3\xa5 teste b\xc3\xa5de p\xc3\xa5standene til kong Johan II av Portugal at \xc2\xabkanoer har blitt funnet som dro fra Guineakysten, og seilte vest uten varer\xc2\xbb, samt p\xc3\xa5stander fra urinnv\xc3\xa5nerne p\xc3\xa5 den karibiske \xc3\xb8ya Hispaniola at det \xc2\xabfra s\xc3\xb8r og s\xc3\xb8r\xc3\xb8st hadde kommet svarte mennesker, hvis spyd var laget av metall kalt guan\xc3\xadn... hvorfra det ble oppdaget at av 32 deler: var 18 av gull, seks var av s\xc3\xb8lv, og \xc3\xa5tte var av kobber.\xc2\xbb_NEWLINE_Den brasilianske forskeren Niede Guidon, som ledet utgravningene ved Pedra Furada \xc2\xab... sa hun mente at mennesker ... kan kanskje ikke ha kommet landveien fra Asia, men via b\xc3\xa5t fra Afrika\xc2\xbb. Genetiske tester viser at sentral- og s\xc3\xb8ramerikanske urfolk er genetisk isolert, mens verdens befolkning er blandet.\n_START_SECTION_\nMormonerp\xc3\xa5stander\n_START_PARAGRAPH_\nMormons bok hevdet at noen eldgamle innbyggere av Den nye verden er etterkommere av semittiske folk fra Den gamle verden. Mormonerapologetikergrupper som Foundation for Ancient Research and Mormon Studies fors\xc3\xb8ker \xc3\xa5 stadfeste disse ideene. Derimot har de fleste arkeologer avvist disse p\xc3\xa5stander. National Geographic Society sa, i et brev i 1998 til Institute for Religious Research,  \xc2\xabarkeologer og andre l\xc3\xa6rde har lenge gjennoms\xc3\xb8kt hemisf\xc3\xa6rens fortid, og samfunnet har ingen kjennskap om noen funn s\xc3\xa5 langt som st\xc3\xb8tter Mormons bok.\xc2\xbb If\xc3\xb8lge Terryl Givens er det en mangel p\xc3\xa5 historisk n\xc3\xb8yaktighet i Mormons bok, siden den vedr\xc3\xb8rer moderne arkeologisk kunnskap, og han avviser den som en troverdig kilde._NEWLINE_P\xc3\xa5 1950-tallet populariserte M. Wells Jakeman ideen at Izapa-stele 5 viste \xc2\xabtree of life vision\xc2\xbb fra Mormons bok, og var en validering av troverdigheten i p\xc3\xa5stander om f\xc3\xb8rkolumbisk bosetning i Amerika. Hans tolkninger av inngraveringen og dens relasjon til f\xc3\xb8rkolumbisk kontakt har blitt avvist av de fleste forskere og mormonerl\xc3\xa6rde.\n_START_SECTION_\nTeorier om egyptisk kakao og tobakk\n_START_PARAGRAPH_\nSpor av kakao og nikotin funnet i visse egyptiske mumier har f\xc3\xb8rt til spekulasjoner om at de gamle egypterne kan ha reist til Amerika. Den f\xc3\xb8rste oppdagelsen ble gjort av den tyske toksikologen Svetlana Balabanova, etter \xc3\xa5 ha unders\xc3\xb8kt mumien av en kvinnelig prestinne kalt Henut Taui. Etterf\xc3\xb8lgende tester av h\xc3\xa5rfestet, gjort for \xc3\xa5 utelukke forurensning, ga samme resultat._NEWLINE_Et tv-program rapporterte at unders\xc3\xb8kelser av en rekke sudanske mumier gjort av Balabanova speilet funnene i Henut Taui. Balabanova foreslo at tobakken kan bli forklart ved at kunnskap om den eksisterte i Kina og Europa, som indikert av analyser p\xc3\xa5 menneskerester i de respektive regionene. Balabanova foreslo at slike planter som var naturlig i dette generelle omr\xc3\xa5det kan ha utviklet seg uavhengig, men har senere blitt utryddet. Andre forklaringer er blant annet forfalskning, selv om Alfred Grimm av Det egyptiske museet i M\xc3\xbcnchen avviser dette. Rosalie David, Keeper og Egyptology ved Manchester Museum, etter \xc3\xa5 ha v\xc3\xa6rt skeptisk til Balabanovas funn, fikk lignende tester utf\xc3\xb8rt p\xc3\xa5 samlingen mumier ved museet; hun rapporterte at to vevpr\xc3\xb8ver og \xc3\xa9n h\xc3\xa5rpr\xc3\xb8ve testet positivt p\xc3\xa5 nikotin. Nikotinkilder foruten tobakk, samt kokainkilder i Den gamle verden har blitt dr\xc3\xb8ftet av den britiske biologen Duncan Edlin._NEWLINE_Det generelle forsker- og l\xc3\xa6rdesamfunnet forholder seg skeptisk, og ser ikke dette som bevis p\xc3\xa5 historisk kontakt mellom Afrika og Amerika, s\xc3\xa6rlig fordi det kan v\xc3\xa6re kilder i Den gamle verden. To fors\xc3\xb8k p\xc3\xa5 \xc3\xa5 gjenskape Balabanovas kokainfunn feilet, noe som tydet p\xc3\xa5 \xc2\xabat enten feiltolker Balabanova og hennes kolleger deres resultater, eller s\xc3\xa5 har deres mumiepr\xc3\xb8ver blitt eksponert for kokain p\xc3\xa5 mystisk vis.\xc2\xbb_NEWLINE_En etterpr\xc3\xb8ving gjort p\xc3\xa5 1970-tallet av mumien til Ramses II viste tilstedev\xc3\xa6relsen av tobakkbladfragmenter i magen. Dette ble et popul\xc3\xa6rt tema i marginallitteratur og -media, og ble sett som bevis p\xc3\xa5 kontakt mellom antikkens Egypt og Den nye verden. Etterforskeren Maurice Bucaille merket seg at da mumien ble pakket ut i 1886, s\xc3\xa5 ble magen eksponert, og dermed at \xc2\xabdet ikke lenger var mulig \xc3\xa5 knytte noe viktighet til bukens innhold, siden alt innhold kan ha kommet fra det omkringliggende milj\xc3\xb8et.\xc2\xbb Etter denne nye tobakkdiskusjonen startet av Balabanovas forskning og en publikasjon gjort av Rosalie David i 2000, foreslo en studie i tidsskriftet Antiquity at rapporter om tobakk- og kokainfunn i mumier \xc2\xabovers\xc3\xa5 deres historie etter utgravning\xc2\xbb, og p\xc3\xa5pekte at mumien til Ramses II har blitt flyttet fem ganger bare mellom 1883 og 1975.\n_START_SECTION_\nIslandske DNA-funn\n_START_PARAGRAPH_\nI 2010 publiserte Sigr\xc3\xad\xc3\xb0ur Sunna Ebenesersd\xc3\xb3ttir en genetisk studie som viste at over 350 levende islendingere bar mitokondrisk DNA av en ny type, som er lik typen funnet utelukkende i amerikansk urfolk og \xc3\xb8stasiatiske folk. Ved \xc3\xa5 bruke databasen til \xc3\x8dslensk erf\xc3\xb0agreining konkluderte Ebenesersd\xc3\xb3ttir at DNA-et entret den islandske befolkningen ikke senere enn 1700, og sannsynligvis flere \xc3\xa5rhundrer tidligere. Ebenesersd\xc3\xb3ttir sa derimot ogs\xc3\xa5 at \xc2\xab... selv om et amerikansk opphav ser mest sannsynlig ut [for denne nye haplogruppen], s\xc3\xa5 kan ikke et asiatisk eller europeisk opphav utelukkes\xc2\xbb.\n_START_SECTION_\nNorr\xc3\xb8ne legender og sagaer\n_START_PARAGRAPH_\nI 1009 sier legender at den norr\xc3\xb8ne oppdagelsesreisende Thorfinn Karlsefni kidnappet to barn fra Markland, og tok dem til Gr\xc3\xb8nland. Her l\xc3\xa6rte de \xc3\xa5 snakke norr\xc3\xb8nt, og ble d\xc3\xb8pt._NEWLINE_I 1420 skrev den danske geografen Claudius Clavus Swart at han personlig hadde sett \xc2\xabpygmeer\xc2\xbb fra Gr\xc3\xb8nland, som ble fanget av nordboere i en liten skinnb\xc3\xa5t. Deres b\xc3\xa5t ble hengt opp i Nidarosdomen i Trondheim, sammen med en annen lengre b\xc3\xa5t som ogs\xc3\xa5 ble tatt fra \xc2\xabpygmeene\xc2\xbb. Clavus Swarts beskrivelse passer inuitfolket, og deres kajakk og umiak. I tr\xc3\xa5d med dette skrev den svenske presten Olaus Magnus i 1505 at han s\xc3\xa5 to l\xc3\xa6rb\xc3\xa5ter i Oslo domkirke, som hadde blitt tatt ti\xc3\xa5r tidligere. If\xc3\xb8lge Olaus hadde b\xc3\xa5tene blitt tatt fra Gr\xc3\xb8nlandspirater av en av de to Haakon-ene, noe som kan tidfeste hendelsen til en gang p\xc3\xa5 1300-tallet._NEWLINE_I Ferdinand Columbus' biografi om hans far Christofer, sier han at hans far i 1477 s\xc3\xa5 to d\xc3\xb8de kropper som hadde blitt skylt i land i deres b\xc3\xa5t ved Galway i Irland. Kroppene og b\xc3\xa5tene hadde eksotisk utseende, og det har blitt foresl\xc3\xa5tt at dette var inuiter som hadde blitt drevet av kurs.\n_START_SECTION_\nSpekulering ang\xc3\xa5ende inuiter\n_START_PARAGRAPH_\nDet er mulig at nordboere tok andre amerikanske urfolk til fange, og brakte dem til Europa som slaver i de p\xc3\xa5f\xc3\xb8lgende \xc3\xa5rhundrer, fordi det er kjent at de tok skotske og irske slaver._NEWLINE_I tillegg er det betydelige indisier for at inuiter kom til Europa p\xc3\xa5 eget initiativ eller som fanger etter 1492, noe som \xc3\xa5pner muligheten for at dette har skjedd tidligere. En betydelig samling av gr\xc3\xb8nlandsk-inuitisk folklore f\xc3\xb8rst samlet p\xc3\xa5 1800-tallet, fortalte om b\xc3\xa5treiser til Akilineq, som blir beskrevet som et rikt land p\xc3\xa5 andre siden av havet._NEWLINE_F\xc3\xb8rkolumbisk kontakt mellom Alaska og Kamtsjatka-halv\xc3\xb8ya via Aleutene er mulig, men de to bosetningsb\xc3\xb8lgene av dette arkipelet startet p\xc3\xa5 den amerikanske siden, og deres vestre fortsettelse \xe2\x80\x93 Kommand\xc3\xb8r\xc3\xb8yene  \xe2\x80\x93 forble ubebodd fram til Vitus Bering oppdaget aleuterne i 1741. Det er intet genetisk eller lingvistisk bevis for tidligere kontakt langs denne ruten."